Съобщение за инвестиционно предложение за  изработване на Подробен устройствен план (ПУП) – План за застрояване (ПЗ) за поземлен имот с идентификатор 69078.150.57 по кадастралната карта и кадастралните регистри на с. Старо село, общ. Тутракан и последващо изграждане на фотоволтаична електрическа централа (ФЕЦ) с мощност до  1 300 kW
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя „ВЕИ Старо селоˮ ЕООД инвестиционно предложение за предложение за  изработване на Подробен устройствен план (ПУП) – План за застрояване (ПЗ) за поземлен имот с идентификатор 69078.150.57 по кадастралната карта и кадастралните регистри на с. Старо село, общ. Тутракан и последващо изграждане на фотоволтаична електрическа централа (ФЕЦ) с мощност до  1 300 kW.

Инвестиционното предложение за „Изграждане на фотоволтаична електрическа централа (ФЕЦ) с мощност до  1 300 kW”, с местоположение поземлен имот с идентификатор 69078.150.57 по кадастралната карта и кадастралните регистри на с. Старо село, общ. Тутракан, попада в обхвата на т. 3 – Енергийно стопанство, буква „а” – промишлени инсталации за производство на електроенергия, пара и топла вода (невключени в приложение № 1) от Приложение № 2 към чл. 93, ал. 1, т. 1 и 2 от ЗООС и на основание чл. 93, ал. 1, т. 1 от същия подлежи на процедура по преценяване на необходимостта от извършване на оценка на въздействието върху околната среда по реда на Глава шеста, Раздел III на същия закон.
ПУП-ПРЗ за поземлен имот с идентификатор 69078.150.57 по кадастралната карта и кадастралните регистри на с. Старо село, общ. Тутракан, попада в обхвата на позиция 9.1 „Подробни устройствени планове – в т.ч. планове за застрояване” на Приложение № 2 от Наредбата за условията и реда за извършване на екологична оценка на планове и програми – Наредбата за ЕО (ДВ, бр. 57/2004 г., изм. и доп. ДВ, бр. 70/2020 г.) и реализирането му определя рамката за бъдещо развитие на инвестиционно предложение по Приложение № 2 на ЗООС. В тази връзка, предвид разпоредбите на чл. 2, ал. 2, т. 1 от Наредбата за ЕО, планът подлежи на процедура по преценяване на необходимостта от извършване на екологична оценка по реда на Глава шеста, Раздел II на ЗООС.

Съгласно разпоредбите на чл. 91, ал. 2 на ЗООС, когато за инвестиционно предложение, включено в Приложение № 1 или Приложение № 2 на Закона се изисква и изготвяне на самостоятелен план или програма, компетентният орган по околна среда може по искане на възложителя или по своя преценка да допусне извършването само на една от оценките по Глава шеста на ЗООС. Отчитайки предвижданията на плана и на представеното инвестиционно предложение, допускам провеждането само на процедура по преценяване на необходимостта от извършване на ОВОС.
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО-5111-(2)/08.11.2022 г. 
Копие на писмото е изпратено в Община Тутракан и кметство село Старо село
